wannaphong/clean_thaiwikipedia huggingface dataset:
# ปลาวัวจมูกสั้น
ปลาวัวจมูกสั้น  ปลาน้ำเค็มชนิดหนึ่งที่สามารถปรับตัวให้อยู่ในน้ำกร่อยจนเกือบเป็นน้ำจืดได้ มีชื่อวิทยาศาสตร์ว่า Triacanthus biaculeatus อยู่ในวงศ์ปลาวัวจมูกสั้น (Triacanthidae) 

มีรูปร่างตัวป้อม ด้านข้างแบน นัยน์ตาใหญ่ จมูกและจะงอยปากสั้นกว่าปลาวัวในวงศ์อื่น ๆ  ครีบหลังยาวแยกเป็น 2 ตอน ตอนแรกมีก้านครีบเป็นหนามแข็ง ปลายแหลม ตอนหลังอ่อนนิ่ม    ครีบหางใหญ่ปลายเว้ารูปวงเดือน พื้นลำตัวเป็นสีเงิน ปนสีเขียว นิยมอยู่เป็นฝูง บริเวณชายฝั่งทะเลแถบป่าชายเลนหรือชายฝั่ง และปากแม่น้ำ ตั้งแต่ชายฝั่งทะเลเปอร์เซียจนถึงทะเลแถบเอเชียตะวันออกและเอเชียตะวันออกเฉียงใต้ มีขนาดโตเต็มที่ 30 เซนติเมตร กินอาหารจำพวก สัตว์ทะเลขนาดเล็กกว่า

ไม่จัดเป็นปลาเศรษฐกิจ แต่นิยมเลี้ยงเป็นปลาตู้สวยงาม ที่มักมีผู้นำมาขายและปรับสภาพให้อาศัยในน้ำกร่อยหรือน้ำจืดได้ แต่โดยมากจะไม่สามารถปรับตัวให้อยู่ในน้ำจืดได้ตลอด โดยจะค่อย ๆ กินอาหารน้อยลง และตายไปในที่สุด หากจะเลี้ยงจึงต้องปรับค่าความเค็มและรักษาค่าพารามิเตอร์ของน้ำให้เหมือนกับน้ำทะเลให้ดี จึงทำให้ปลาอยู่รอดมีชีวิตได้ตามปกติหน้า 110-129, Amphidromous Story สุดยอดนักล่า ปลาสองน้ำ, "Wild Ambition" โดย ชวิน ตันพิทยคุปต์, กิตติพงษ์ จารุธาณินทร์, นันทวัฒน์ โชติสุวรรณ. Aquarium Biz ปีที่ 3 ฉบับที่ 35: พฤษาภาคม 2013
# คุโรซากิ ปล้นอัจฉริยะ
คุโรซากิ  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอส ที่สร้างมาจากมังงะของทาเกชิ นัตสึฮาระ ในชื่อเดียวกัน ตั้งแต่เดือนเมษายน จนถึงมิถุนายน ค.ศ. 2006 และถูกสร้างเป็นภาพยนตร์ในปี ค.ศ. 2009

 เรื่องย่อ 
คุโรซากิ ปล้นอัจฉริยะ มีเนื้อเรื่องเกี่ยวกับชายหนุ่มที่มีนามว่า คูโรซาคิ  ผู้ที่สูญเสียครอบครัวของตนไป เพราะถูกต้มตุ๋นจนล้มละลาย คูโรซาคิจึงผันตัวเองมาเป็นนักต้มตุ๋น ในชื่อ คูโรซากิ  เพื่อหลอกเอาเงินจากนักต้มตุ๋น แล้วนำเงินมาคืนให้แก่เหยื่อที่ถูกหลอกเอาเงินไป โดยการปลอมตัวต่าง ๆ เข้าไปเป็นเหยื่อเพื่อหลอกให้อีกฝ่ายตายใจ

 นักแสดง 
 ตัวละครหลัก 
 โทโมฮิซะ ยามาชิตะ แสดงเป็น คูโรซากิ (คูโอซางิ)
 มากิ โฮริกิตะ แสดงเป็น โยชิกาวะ สึราระ
 ยูอิ อิจิกาวะ แสดงเป็น มิชิมะ ยูคาริ
 โคจิ คาโต แสดงเป็น ชิระอิชิ โยอิจิ
 สึโทมุ ยามาซากิ แสดงเป็น คาสึรางิ โทชิโอะ

 นักแสดงรับเชิญ 
 โคยามะ เคอิจิโร ในตอนที่ 2 แสดงเป็น ทานาเบะ ซาโตชิ

 รางวัล 
 Television Drama Academy Awards ครั้งที่ 49 - นักแสดงหญิงสมทบยอดเยี่ยม: มากิ โฮริกิตะ
# โคเคน
โคเคน  เป็นสารกระตุ้นอย่างเข้มที่มักใช้เป็นยาเพื่อนันทนาการ ทั่วไปเสพโดยการสูด สูบควัน หรือละลายแล้วฉีดเข้าหลอดเลือดดำ ฤทธิ์ต่อจิตประสาท เช่น การเสียการรับรู้ความเป็นจริง รู้สึกสุขยิ่งยิ่ง หรือกระสับกระส่าย อาการทางกาย เช่น หัวใจเต้นเร็ว เหงื่อตก และรูม่านตาขยาย ขนาดสูงอาจทำให้ความดันโลหิตหรืออุณหภูมิกายสูงมากได้ เริ่มออกฤทธิ์ภายในไม่กี่วินาทีหรือนาทีหลังใช้ และอยู่ได้ระหว่าง 5 ถึง 90 นาที มีการยอมรับให้ใช้โคเคนทางการแพทย์ในวงจำกัดให้เป็นยาชาและลดการตกเลือดระหว่างการผ่าตัดจมูก และการผ่าตัดท่อน้ำตา

โคเคนเป็นสารเสพติดเนื่องจากมีฤทธิ์ต่อระบบประสาทในสมอง มีความเสี่ยงสู่ภาวะการเสพติดสูงหลังใช้ระยะสั้น นอกจากนี้ ยังเพิ่มความเสี่ยงของโรคหลอดเลือดสมอง กล้ามเนื้อหัวใจตายเหตุขาดเลือด โรคปอดในผู้สูบโคเคน การติดเชื้อในกระแสเลือด และหัวใจวายเฉียบพลัน โคเคนที่ลักลอบขายอย่างผิดกฎหมายมักผสมกับยาชาเฉพาะที่ แป้งข้าวโพด ควินิน หรือน้ำตาล ซึ่งอาจทำให้มีพิษข้างเคียงนอกเหนือไปจากความเสี่ยงข้างต้น หลังการใช้ซ้ำ ๆ ผู้ใช้ได้รับผลของความยินดีจากการเสพลดลงเรื่อย ๆ เกิดภาวะสิ้นยินดีซึ่งเป็นความผิดปกติทางอารมณ์และอาจทำให้รู้สึกเหนื่อยอย่างมาก

โคเคนออกฤทธิ์ยับยั้งการดูดกลับของเซโรโทนิน นอร์เอพิเนฟริน และโดปามีน ทำให้มีสารสื่อประสาทสามชนิดดังกล่าวสะสมเพิ่มขึ้นในสมอง ความเข้มข้นของการสะสมสารสื่อประสาทดังกล่าวทำให้สามารถทะลุผ่านตัวกั้นระหว่างเลือดกับสมอง และอาจทำให้ตัวกั้นดังกล่าวเสียหายได้

ในปี 2556 มีการผลิตโคเคนทั่วโลกที่ถูกกฎหมาย 419 กิโลกรัม  ซึ่งหากประมาณราคาในตลาดค้าโคเคนผิดกฎหมายจะมีมูลค่า 100,000–500,000 ล้านดอลลาร์สหรัฐต่อปี โคเคนเป็นสารเสพติดที่ใช้ผิดกฎหมายทั่วโลกมากที่สุดเป็นอันดับสอง รองจากกัญชา มีผู้ใช้โคเคนระหว่าง 14 ถึง 21 ล้านคนต่อปี พบใช้มากที่สุดในทวีปอเมริกาเหนือ ตามด้วยทวีปยุโรปและอเมริกาใต้ สันนิษฐานว่าประชากรในประเทศพัฒนาแล้วประมาณร้อยละ 1-3 เคยใช้โคเคนทางใดทางหนึ่งอย่างน้อยหนึ่งครั้งในชีวิต ปริมาณการใช้ในประเทศไทยอยู่ที่เฉลี่ย 0.8–1.2 กิโลกรัมต่อปีhttps://tna.mcot.net/social-484964 ในปี 2556 การใช้โคเคนเป็นสาเหตุโดยตรงทำให้มีผู้เสียชีวิต 4,300 คน เพิ่มขึ้นจาก 2,400 คนในปี 2533 ตั้งชื่อตามต้นโคคาที่แยกสารดังกล่าวได้ ใบของต้นโคคานั้นชาวเปรูได้ใช้มาแต่โบราณ มีการแยกโคเคนได้จากใบครั้งแรกในปี 2403 นับแต่ปี 2504 อนุสัญญาเดี่ยวว่าด้วยยาเสพติดระหว่างประเทศบังคับให้ประเทศต่าง ๆ กำหนดให้การใช้โคเคนเพื่อนันทนาการเป็นอาชญากรรม
# การเลือกตั้งประธานาธิบดีฝรั่งเศส ค.ศ. 1974
การเลือกตั้งประธานาธิบดีฝรั่งเศส พ.ศ. 2517 เกิดขึ้นเมื่อวันที่ 5 และ 19 พฤษภาคม พ.ศ. 2517 เนื่องจากการประธานาธิบดีแห่งสาธารณรัฐฝรั่งเศส จอร์จ ปอมปิดู ได้ถึงแก่อสัญกรรมอย่างกะทันหัน

thumb|center|ผลการเลือกตั้งในรอบสอง:ผู้ลงรับสมัครเลือกตั้งโดยมีเสียงข้างมากในแต่ละเขตการปกครอง:วาเลรี ยิสการ์ด เดส์แตงฟรองซัวส์ มิแตรรองด์
# การเวียนเกิด
การเวียนเกิด หรือ การเรียกซ้ำ  เป็นปรากฏการณ์ที่มีการกลับไปอ้างอิงถึงตนเอง (self-reference) หรือมีนิยามเช่นเดียวกันในลำดับต่ำลงไป ปรากฏการณ์นี้มีปรากฏในหลายด้านเช่น คณิตศาสตร์ วิทยาการคอมพิวเตอร์ ศิลปะ ดนตรี การสร้างปฏิทรรศน์ เป็นต้น

 การเวียนเกิดในด้านต่าง ๆ 
 คณิตศาสตร์ 

 วิทยาการคอมพิวเตอร์ 
ในวิทยาการคอมพิวเตอร์ การเวียนเกิดถูกใช้ในการเขียนโปรแกรม เพื่อเรียกใช้ method ของตัวเอง ในการแสดงถึงการนิยาม method เดียวกันในลำดับที่ต่ำลงไป แต่การทำเช่นนี้อาจทำให้เกิดการเวียนเกิดไม่รู้จบได้ หากไม่กำหนดเงื่อนไขเพื่อหยุดทำงานหรือเงื่อนไขไม่รัดกุม

public static int fibonacci (int n) {
    if (n==1) return 1;
    else if (n==2) return 1;
    else return fibonacci (n-1) + fibonacci (n-2);
}

 ศิลปะ 
thumb|ภาพโลโก้โกโก้ตรานางพยาบาลอันเป็นที่มาของชื่อปรากฏการณ์ดรอสเต
ในการออกแบบเชิงศิลปะมีการวาดรูปในเชิงเวียนเกิด อาทิ การวาดรูปซึ่งมีปรากฏรูปที่วาดนั้นอีกในขนาดเล็กกว่าอยู่ในภาพนั้น หรือที่เรียกกันว่า ปรากฏการณ์ดรอสเต หรือการวาดรูปให้เกิดวงวนที่ขัดกับสามัญสำนึก

 ดนตรี 
มีการใช้สร้างสัญญาณที่เรียกว่า Shepard Tone ซึ่งเป็นการสร้างจากการอ้างคลื่นให้เกิดคลื่นของตนเอง
# จักรพรรดิฮั่นหลิง
สมเด็จพระจักรพรรดิหลิงแห่งราชวงศ์ฮั่น หรือ ฮั่นหลิงตี้ หรือ ฮั่นเลนเต้ (ค.ศ. 156/157พระราชประวัติของหลิว หงใน โฮ่วฮั่นชู ยังระบุว่าตอนขึ้นเป้นจักรพรรดิ พระองค์มีพระชนมพรรษา 12 พรรษา (ตามการนับอายุแบบเอเชียตะวันออก) ถ้าบันทึกนี้ถูกต้อง ปีพระราชสมภพจึงควรอยู่ใน ค.ศ. 157 – 13 พฤษภาคม ค.ศ. 189รายงานจากพระราชประวัติหลิว หงใน โฮ่วฮั่นชู พระองค์สวรรคตเมื่อพระชนมพรรษา 34 พรราา (ตามการนับอายุแบบเอเชียตะวันออก) ในวัน bingchen เดือน 4 ปีที่ 6 ในศักราช Zhongping รัชสมัยของพะรองค์ ซึ่งตรงกับวันที่ 13 พฤษภาคม ค.ศ. 189 ตามปฏิทินก่อนกริกอเรียน เมื่อคำนวณแล้ว ปีพระราชสมภพของพระองค์จึงควรอยู่ใน ค.ศ. 156 [(中平六年四月)丙辰，帝崩于南宫嘉德殿，年三十四] Houhanshu, vol. 08) พระนามส่วนพระองค์ หลิว หง เป็นสมเด็จพระจักรพรรดิผู้มีอำนาจพระองค์ที่ 12 และพระองค์สุดท้ายของราชวงศ์ฮั่นตะวันออก เป็นพระโอรสของเล่าจั้ง เชื้อพระวงศ์ชั้นสูงแห่งราชวงศ์ฮั่น เชื้อสายราชนิกูลเล่า เจ้าเมืองตูตัง เมื่อสิ้นบุญ พระเจ้าฮวนเต้ (漢桓帝) ได้ขอพระองค์นั้นไปชุบเลี้ยงในพระบรมมหาราชวัง ทรงเป็นที่โปรดปรานของสมเด็จพระจักรพรรดิฮั่นฮวนเต้มาก จึงทรงแต่งตั้งเป็นพระรัชทายาท เนื่องจากพระองค์ไม่มีพระราชโอรส

เมื่อสมเด็จพระจักรพรรดิฮั่นฮวนเต้เสด็จสวรรคตใน พ.ศ. 711 พระองค์จึงได้เสด็จขึ้นครองราชย์ต่อจากพระเจ้าฮวนเต้ในปีเดียวกัน ขณะมีพระชนมายุ 12 พรรษา และได้แต่งตั้งพระราชมารดาของพระองค์ขึ้นเป็น พระพันปีหลวงตังไทเฮา เพราะฉะนั้นเองพระมารดาของพระเจ้าเลนเต้จึงเป็น สมเด็จพระพันปีหลวงไทเฮาเพียงพระองค์เดียวในประวัติศาสตร์จีนที่ไม่ได้เป็นพระมเหสีของฮ่องเต้พระองค์ใด และรัชสมัยของพระองค์นั่นก็เป็นอีกชนวนหนึ่งที่ก่อให้เกิดยุคสามก๊ก เนื่องจากหลังจากทรงครองราชสมบัติไป 10 กว่าปี ก็เริ่มตีตัวออกห่างจากราชการบ้านเมือง หลงมัวเมาในสุรานารี และคำป้อยอของขันที ขันทีก็ได้ใจรีดนาทาเร้นราษฎร ดังนั้นใน พ.ศ. 726 จึงมีกลุ่มชาวนาต่างจังหวัดตั้งกลุ่มกบฏโพกผ้าเหลือง (黃巾之亂) เริ่มยึดครองขยายอำนาจแผ่ไปแว่นแคว้นต่าง ๆ

ราชธานีได้ส่งสาส์นไปยังหัวเมืองน้อยใหญ่ให้ช่วยยกทัพมาปราบกบฏโพกผ้าเหลือง และปิดประกาศขอรับสมัครชายผู้ต้องการปกป้องชาติ ซึ่งทำให้ เล่าปี่ (劉備), กวนอู (關羽), เตียวหุย (張飛) ได้มาพบกัน และร่วมมือกัน และเป็นโอกาสให้ตั๋งโต๊ะ (董卓) ได้ขึ้นมาเรืองอำนาจกดขี่ชาวบ้าน ทางวังหลวงก็มีความแตกแยก เพราะมีพระราชโอรส 2 พระองค์ คือ หองจูเปียน พระราชโอรสในสมเด็จพระจักรพรรดิฮั่นเลนเต้กับสมเด็จพระจักรพรรดินีโฮเฮา กับหองจูเหียบ พระราชโอรสในสมเด็จพระจักรพรรดิฮั่นเลนเต้กับพระสนมอองบีหยิน แต่ก็ไม่ได้รับความสนพระทัยจากพระเจ้าเลนเต้มากนัก จนในที่สุด ก็เสด็จสวรรคตใน พ.ศ. 732

 พระบรมวงศานุวงศ์ 
 พระราชบิดาบุญธรรม  พระเจ้าฮั่นฮวนตี้
 พระราชมารดา พระพันปีหลวงตังไทเฮา
 พระมเหสี / พระสนม
จักรพรรดินีซ่ง
จักรพรรดินีเหอ
 พระสนมอองบีหยิน
 พระราชโอรส 
 หองจูเปียน พระราชโอรสอันเกิดจากพระนางโฮเฮา ต่อมาขึ้นครองราชย์เป็นพระเจ้าฮั่นเซ่าเต้
 หองจูเหียบ พระโอรสอันเกิดจากพระนางอองบีหยิน ต่อมาขึ้นครองราชย์เป็นพระเจ้าฮั่นเหี้ยนเต้

หมายเหตุ
# รถไฟเหนือดินลอนดอน
รถไฟเหนือดินลอนดอน (LO) เป็นเส้นทางรถไฟชานเมืองในกรุงลอนดอน โดยก่อตั้งในปี ค.ศ. 2007 ปัจจุบันมี 83 สถานี 6 เส้นทาง ดำเนินการโดยการรถไฟเหนือดินลอนดอน ส่วนหนึ่งของการรถไฟแห่งชาติ

 เส้นทาง 
 สายนอร์ทลอนดอน 23 สถานี
 สายเวสต์ลอนดอน 6 สถานี
 สายอีสต์ลอนดอน 23 สถานี
 สายอินเนอร์เซาท์ลอนดอน 8 สถานี
 สายวัตฟอร์ดดีซี 19 สถานี
 สายโกสเปลโอกทูบาร์กกิง 12 สถานี

 ขบวนรถไฟ 
รุ่นภาพประกอบประเภทความเร็วสูงสุดจำนวนจำนวนคันต่อขบวนการจัดวางขบวนรถเส้นทางผลิตปี ไมล์ต่อชั่วโมง  กิโลเมตรต่อชั่วโมง บริติช เรล คลาส 172/0 เทอร์โบสตาร์150pxรถดีเซลราง100160822+2สายโกสเปลโอกทูบาร์กกิงค.ศ. 2010คลาส 378 แคบปิตัลสตาร์150pxรถดีเซลราง75120574 (5 after 2015)Longitudinalทุกเส้นทาง(ยกเว้น สายโกสเปลโอกทูบาร์กกิง)ค.ศ. 2008–2011

 แผนที่ 
770px|center
# กิลเบิรต์ ดูแลนเดิล
กิลเบิร์ต ดูแลนเดิล เป็นตัวละครการ์ตูนจากการ์ตูนเรื่องกันดั้มซี้ดเดสทินี

ประธานสภาแพลนท์คนปัจจุบัน หลังสงครามที่ ยาคินดูเอ้ ได้รับเลือกเป็นประธานคนใหม่แทน แพทริก ซาล่า ที่ล่วงลับไป ก่อหน้านั้น ตัวเค้าได้มีหน้าที่ ดูแลการกำเนิดของเหล่าโคออร์ดิเนเตอร์ และ เคยทำงานอย่างลับๆที่โคโลนีเมนเดล มีเพื่อนสนิท คือ ลาอู เลอ คลูเซ่ หลังจากที่ได้รับเลือกแล้ว ก็ทำหน้าที่ประธานอย่างดีเรื่อยมา จนเกิดเหตุการณ์ ยูนิอุสเซเว่น ตก จึงเปิดโอกาสให้เค้าได้งัดแผนการอันสุดยอดขึ้นมาใช้หลังจากทีกำจัดเหล่า "โลว์โกสต์" แผนที่ว่าคือ "เดสตินี่ แพลนท์" (DESTINY PLAN) ซึ่งจะเป็นการตรวจรหัส DNA เพื่อคัดแยกระดับชนชั้น และความสามารถพิเศษ ซึ่งทำให้ พวกคิระ ไม่อาจยอมรับได้จึงได้ขึ้นมาอวกาศ เพื่อทำลายแผนการของประธานให้สิ้น ภายหลังเสียชีวิตโดย เรย์ ซา บาเรล ที่ตัวเค้ารักเหมือนลูกหลาน
หมวดหมู่:ตัวละครใน Cosmic Era
# ลูเทอแรน
นิกายลูเทอแรนพจนานุกรมศัพท์ศาสนาสากล ราชบัณฑิตยสถาน, หน้า 32  เป็นนิกายหนึ่งในศาสนาคริสต์ตะวันตกฝ่ายโปรเตสแตนต์ มาร์ติน ลูเทอร์ เป็นผู้ก่อตั้งนิกายนี้ขึ้นจากการปฏิรูปหลักเทววิทยาและการปฏิบัติของนิกายโรมันคาทอลิก
# เหตุระเบิดในอำเภอหาดใหญ่ พ.ศ. 2549
เหตุระเบิดในหาดใหญ่ พ.ศ. 2549 เกิดขึ้นที่อำเภอหาดใหญ่ จังหวัดสงขลา เมื่อวันที่ 16 กันยายน พ.ศ. 2549 เชื่อว่าเป็นส่วนหนึ่งของการก่อความไม่สงบในชายแดนภาคใต้ของประเทศไทย ทำให้มีผู้เสียชีวิต 5 คนพม. เร่งให้การช่วยเหลือเหยื่อระเบิดหาดใหญ่ความรุนแรงที่หาดใหญ่
และบาดเจ็บ 82 คน"Bomb Blast Aftermath." Bangkok Post. 18 September 2006. Page 4.
# ปรากฏการณ์ดรอสเต
ปรากฏการณ์ดรอสเต  เป็นปรากฏการณ์ภาพซ้อนภาพ กล่าวคือ เป็นการที่ภาพภาพหนึ่งปรากฏซ้ำ ๆ ในตัวเอง ณ จุดที่คาดหมายกันว่าจะมีภาพอย่างนั้นเกิดขึ้น ซึ่งตามทฤษฎีแล้วนำไปสู่วงวน (loop) ไม่รู้จบ แต่ในความเป็นจริงแล้ววงวนจะดำเนินไปเท่าที่ความละเอียด (quality) ของภาพเปิดช่องให้เกิดได้

ชื่อปรากฏการณ์นี้มาจากผงโกโก้ยี่ห้อ "ดรอสเต" (Droste) ซึ่งใช้รูปนางพยาบาลที่ฌ็อง มูเซ (Jan Musset; ค.ศ. 1861–1931) ออกแบบใน ค.ศ. 1904 เป็นสัญลักษณ์ และภาพนั้นก็ได้ปรากฏบนผลิตภัณฑ์อื่น ๆ อีกหลายหลากTörnqvist, Egil. Ibsen: A Doll's House, pp.105, Cambridge University Press (1995) 

ตัวอย่างของปรากฏการณ์
# เหตุระเบิดในจังหวัดสงขลา พ.ศ. 2548
เหตุระเบิดในจังหวัดสงขลา พ.ศ. 2548 เกิดขึ้นที่อำเภอหาดใหญ่ อำเภอคลองหอยโข่งและอำเภอเมืองสงขลา จังหวัดสงขลา เมื่อวันที่ 3 เมษายน พ.ศ. 2548 ที่ห้างคาร์ฟูร์ เขตเทศบาลนครหาดใหญ่ ท่าอากาศยานหาดใหญ่ อำเภอคลองหอยโข่งและ โรงแรมกรีนเวิร์ลด์พาเลซ ในอำเภอเมืองสงขลา

มีผู้เสียชีวิตทันทีหนึ่งคนที่ ท่าอากาศยานหาดใหญ่ อำเภอคลองหอยโข่ง และต่อมาอีกหนึ่งคนเสียชีวิตที่โรงพยาบาล เชื่อว่าเป็นส่วนหนึ่งของการก่อความไม่สงบในชายแดนภาคใต้ของประเทศไทย ทำให้มีผู้เสียชีวิต 2 คน และบาดเจ็บ 66 คน3 จุด ในเวลาไล่เลี่ยกัน
# การลอบสังหารเบนาซีร์ บุตโต
การลอบสังหารเบนาซีร์ บุตโต เกิดขึ้นในวันที่ 27 ธันวาคม 2550 ในราวัลปินดี ประเทศปากีสถาน เบนาซีร์ บุตโต นายกรัฐมนตรีปากีสถานสองสมัย (2531–2533; 2536–2539) และหัวหน้าพรรคประชาชนปากีสถาน พรรคฝ่ายค้านขณะนั้น กำลังรณรงค์หาเสียงก่อนการเลือกตั้งซึ่งมีกำหนดในเดือนมกราคม 2551 มีการยิงปืนใส่เธอหลังการชุมนุมการเมืองที่ Liaquat National Bagh และมีการจุดระเบิดพลีชีพทันทีหลังการยิง มีการประกาศว่าเธอเสียชีวิตเมื่อ 18:16 ตามเวลาท้องถิ่น (13:16 UTC) ที่โรงพยาบาลราวัลปินดี มีผู้เสียชีวิตอีก 24 คนจากการระเบิด บุตโตเคยรอดชีวิตจากความพยายามเอาชีวิตนางคล้ายกันซึ่งฆ่าประชาชนอย่างน้อย 139 คน หลังเธอกลับจากการลี้ภัยสองเดือนก่อน

แม้รายงานแรก ๆ ชี้ว่าเธอถูกเศษกระสุนหรือปืนยิง แต่รัฐมนตรีว่าการกระทรวงมหาดไทยปากีสถานทีแรกแถลงว่า บุตโตเสียชีวิตเพราะกะโหลกแตกเมื่อแรงระเบิดทำให้ศีรษะเธอชนกับหลังคารับแดดของพาหนะ ผู้ช่วยของบุตโตปฏิเสธฉบับนี้ และแย้งว่า เธอถูกปืนยิงสองนัดก่อนการจุดระเบิด ต่อมา รัฐมนตรีฯ ย้อนรอยจากข้ออ้างก่อนหน้า 

ในเดือนพฤษภาคม 2550 บุตโตขอการคุ้มครองเพิ่มเติมจากบริษัททหารเอกชน แบล็กวอเตอร์ และสถานธุรกิจอังกฤษ อาร์เมอร์กรุป การสืบสวนเหตุการณ์ของสหประชาชาติเปิดเผยว่า "การลอบสังหารคุณบุตโตควรป้องกันได้หากดำเนินมาตรการรักษาความปลอดภัยเพียงพอ"
# อำเภอบางกล่ำ
บางกล่ำ เป็นอำเภอหนึ่งของจังหวัดสงขลา

 ประวัติ 
พื้นที่ของอำเภอบางกล่ำเดิมเป็นที่รู้จักในชื่อ บ้านบางกล่ำ อยู่ในเขตการปกครองของอำเภอหาดใหญ่ จังหวัดสงขลา ช่วงสมัยรัชกาลที่ 2 จนถึงรัชกาลที่ 5 แห่งกรุงรัตนโกสินทร์ ได้มีกลุ่มชาวจีนอพยพมาจาก อำเภอไห่เติง/ไห่เฉิง 海登縣 / 海澄縣 (ไฮเท่ง) ปัจจุบันเปลี่ยนเป็นอำเภอหลงไห่ 龍海縣 (เหล่งไฮ) จังหวัดจังโจว (เจียงจิว 漳州府) มณฑลฝูเจี้ยน (ฮกเกี้ยน 福建省) ประเทศจีน ได้อาศัยเดินเรือมาทางอ่าวไทยเข้าสู่ทะเลสาบสงขลา และเข้ามาตั้งบ้านเรือนอาศัยอยู่ริมคลองปะปนกับคนไทยมาเป็นเวลาหลายสิบปี เริ่มแรกได้ประกอบอาชีพทางการเกษตร ปลูกผัก ผลไม้ ประมง และค้าขายทางเรือ ได้ถ่ายทอดวัฒนธรรมต่อๆกันมาหลายอย่าง เช่น ภาษาพูด เป็นต้น จนกระทั่งคนจีนสามารถพูดภาษาท้องถิ่นได้ เป็นเหตุให้เรียกชื่อคลองและบ้านเคลื่อนไปจากบางกลม หรือบางเกาะกลม เป็น บางกล่ำ เดิมทีประกอบอาชีพเกษตรกรรม ประมง และค้าขายทางเรือ

ตำบลบางกล่ำ ตำบลแม่ทอม ตำบลบ้านหาร ตำบลท่าช้าง เป็นตำบลเก่าแก่ในอำเภอหาดใหญ่ จังหวัดสงขลา และปรากฏหลักฐานเกี่ยวกับการให้ใช้ชื่อทั้งสี่ตำบล ในหนังสือราชกิจจานุเบกษา พ.ศ. 2464 เป็นรายชื่อตำบลหนึ่งในอำเภอหาดใหญ่ ในปี พ.ศ. 2483 ได้มีการปรับเปลี่ยนการปกครองตำบลให้เหมาะสม ได้ยุบตำบลแม่ทอมและตำบลบ้านหารลง และในวันที่ 10 มิถุนายน พ.ศ. 2490 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลคลองอู่ตะเภา รวมตั้งเป็นตำบลแม่ทอม และตำบลบ้านหาร ดังเดิม

กระทั่งเมื่อวันที่ 21 มกราคม พ.ศ. 2529 ได้มีประกาศกระทรวงมหาดไทยให้แยกตำบลบางกล่ำ ตำบลท่าช้าง ตำบลแม่ทอม และตำบลบ้านหาร ออกจากการปกครองของอำเภอหาดใหญ่ รวมตั้งเป็น กิ่งอำเภอบางกล่ำ จนกระทั่งเมื่อวันที่ 8 สิงหาคม พ.ศ. 2538 จึงมีพระราชกฤษฎีกาฯ ยกฐานะขึ้นเป็น อำเภอบางกล่ำ จนถึงปัจจุบัน

 ที่ตั้งและอาณาเขต 
อำเภอบางกล่ำมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอควนเนียง อำเภอสิงหนคร และอำเภอเมืองสงขลา
 ทิศตะวันออก ติดต่อกับอำเภอหาดใหญ่
 ทิศใต้ ติดต่อกับอำเภอหาดใหญ่
 ทิศตะวันตก ติดต่อกับอำเภอรัตภูมิและอำเภอควนเนียง

 การแบ่งเขตการปกครอง 
 การปกครองส่วนภูมิภาค 
อำเภอบางกล่ำแบ่งพื้นที่การปกครองออกเป็น 4 ตำบล 36 หมู่บ้าน
1.บางกล่ำ(Bang Klam)7 หมู่บ้าน2.ท่าช้าง(Tha Chang)18 หมู่บ้าน3.แม่ทอม(Mae Thom)6 หมู่บ้าน4.บ้านหาร(Ban Han)5 หมู่บ้าน

 การปกครองส่วนท้องถิ่น 
ท้องที่อำเภอบางกล่ำประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลท่าช้าง ครอบคลุมพื้นที่ตำบลท่าช้างทั้งตำบล
 เทศบาลตำบลบ้านหาร ครอบคลุมพื้นที่ตำบลบ้านหารทั้งตำบล
 องค์การบริหารส่วนตำบลบางกล่ำ ครอบคลุมพื้นที่ตำบลบางกล่ำทั้งตำบล
 องค์การบริหารส่วนตำบลแม่ทอม ครอบคลุมพื้นที่ตำบลแม่ทอมทั้งตำบล
# อำเภอคลองหอยโข่ง
คลองหอยโข่ง เป็นอำเภอหนึ่งของจังหวัดสงขลา เป็นที่ตั้งของท่าอากาศยานนานาชาติหาดใหญ่ ปัจจุบันเป็นพื้นที่ที่มีการเพิ่มของประชากรสูงอันดับต้นๆ ของจังหวัด เนื่องจากรองรับประชากรและมีการขยายตัวของชุมชนเมืองที่รองรับความเจริญเติบโตของนครหาดใหญ่

 ประวัติ 
พื้นที่ของอำเภอคลองหอยโข่งเดิมเป็นที่รู้จักในชื่อ ตำบลคลองหอยโข่ง อยู่ในเขตการปกครองของอำเภอหาดใหญ่ จังหวัดสงขลา ขณะนั้น จากคำบอกเล่าที่สืบทอดกันมาว่า ในอดีตประมาณ 500 กว่าปี คลองหอยโข่งเป็นหมู่บ้านเล็ก ๆ แห่งหนึ่งที่ห้อมล้อมไปด้วยป่าดงดิบ ชาวบ้านดำรงชีพอยู่ด้วยความยากลำบาก ประชากรดั้งเดิมอาศัยสืบทอดกันมาแต่สมัยโบราณ ซึ่งสันนิษฐานได้จากสถานที่สำคัญหลายแห่ง โดยเฉพาะศาสนสถานบ่งบอกถึงประวัติศาสตร์อันยาวนานตั้งแต่ก่อนสมัยกรุงรัตนโกสินทร์ คลองหอยโข่งเคยเป็นตำบลหนึ่งของอำเภอหาดใหญ่ จังหวัดสงขลา  เป็นตำบลเก่าแก่ในจังหวัดสงขลา และปรากฏหลักฐานเกี่ยวกับการให้ใช้ชื่อ "ตำบลคลองหอยโข่ง" ในหนังสือราชกิจจานุเบกษา พ.ศ. 2464 เป็นรายชื่อตำบลหนึ่งในอำเภอหาดใหญ่

เมื่อวันที่ 22 เมษายน พ.ศ. 2535 ได้มีประกาศกระทรวงมหาดไทยให้แยกตำบลคลองหอยโข่ง ตำบลโคกม่วง และตำบลทุ่งลาน ออกจากการปกครองของอำเภอหาดใหญ่ รวมตั้งเป็น กิ่งอำเภอคลองหอยโข่ง และในวันที่ 27 พฤศจิกายน พ.ศ. 2535 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลคลองหอยโข่ง รวมตั้งเป็นตำบลคลองหลา จนกระทั่งเมื่อวันที่ 26 กันยายน พ.ศ. 2540 จึงมีพระราชกฤษฎีกาฯ ยกฐานะขึ้นเป็น อำเภอคลองหอยโข่ง จนถึงปัจจุบัน

 ที่ตั้งและอาณาเขต 
อำเภอคลองหอยโข่งมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือและทิศตะวันออก ติดต่อกับอำเภอหาดใหญ่
 ทิศใต้ ติดต่อกับอำเภอสะเดา
 ทิศตะวันตก ติดต่อกับอำเภอควนกาหลง (จังหวัดสตูล)

 การแบ่งเขตการปกครอง 
 การปกครองส่วนภูมิภาค 
อำเภอคลองหอยโข่งแบ่งพื้นที่การปกครองออกเป็น 4 ตำบล 32 หมู่บ้าน
1.คลองหอยโข่ง(Khlong Hoi Khong)7 หมู่บ้าน2.ทุ่งลาน(Thung Lan)9 หมู่บ้าน3.โคกม่วง(Khok Muang)9 หมู่บ้าน4.คลองหลา(Khlong La)7 หมู่บ้าน

 การปกครองส่วนท้องถิ่น 
ท้องที่อำเภอคลองหอยโข่งประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลทุ่งลาน ครอบคลุมพื้นที่ตำบลทุ่งลานทั้งตำบล
 เทศบาลตำบลโคกม่วง ครอบคลุมพื้นที่ตำบลโคกม่วงทั้งตำบล
 องค์การบริหารส่วนตำบลคลองหอยโข่ง ครอบคลุมพื้นที่ตำบลคลองหอยโข่งทั้งตำบล
 องค์การบริหารส่วนตำบลคลองหลา ครอบคลุมพื้นที่ตำบลคลองหลาทั้งตำบล
# กรีนา กปูร
กรีนา กปูร (, , เกิด 21 กันยายน พ.ศ. 2523) เป็นนักแสดงจากประเทศอินเดีย เธอมีเชื้อสายสินธี,ปัญจาบและอังกฤษ

ผลงานที่ทำให้เป็นที่รู้จักในประเทศไทย คือเรื่อง Asoka (พระเจ้าอโศกมหาราช) แสดงร่วมกับ ศาห์รุข ข่าน และ ใน พ.ศ. 2549 กรีนา ได้มาถ่ายทำ ภาพยนตร์ เรื่อง 36 china town กับ ศาหิท กปูร ที่ บ้านนกอินทรีย์ ปทุมธานี
# สมิง เกียรติเพชร
สมิง เกียรติเพชร สถิติการชก 2 ครั้ง ชนะ 1 (น็อค 1) แพ้ 1

 เกียรติประวัติ 
 แชมป์เงารุ่นแบนตัมเวท WBC 
 ชิง 27 มิถุนายน 2532 ชนะน็อค ยก 6 เบน คาบายัน  ที่ สนามมวยเวทีลุมพินี
 เสียแชมป์ 24 มีนาคม 2533 แพ้น็อค ยก 5 แซมมวล ดูรัน (ฟิลิปปินส์) ที่ พัทยา
# ราวัลปินดี
ราวัลปินดี  เป็นเมืองในประเทศปากีสถาน ตั้งอยู่ในแคว้นปัญจาบ ใกล้กับกรุงอิสลามาบาด เป็นเมืองศูนย์กลางของกองทัพปากีสถาน และเคยเป็นเมืองหลวงของประเทศขณะที่กรุงอิสลามาบาดกำลังสร้างในช่วงคริสต์ทศวรรษ 1960

เมืองราวัลปินดีมีพื้นที่ 5,286 ตารางกิโลเมตร มีประชากรประมาณ 3,039,550 คน
# พรรคเอกราชปวยร์โตรีโก
พรรคเอกราชปวยร์โตรีโก  เป็นพรรคการเมืองในปวยร์โตรีโก มีนโยบายหลักคือการประกาศอิสรภาพปวยร์โตรีโกจากสหรัฐอเมริกา พรรคเอกราชปวยร์โตรีโกเป็นหนึ่งในสามพรรคการเมืองหลักและเป็นพรรคที่เก่าแก่เป็นอันดับสองของดินแดน
# อุทยานแห่งชาติควีนเอลิซาเบธ
อุทยานแห่งชาติควีนเอลิซาเบธ (ชื่อย่อ: QENP) เป็นอุทยานแห่งชาติในประเทศยูกันดา ตั้งอยู่ทางตะวันตกของประเทศ มีพื้นที่เกือบ 2,000 ตารางกิโลเมตร หรือ 1,250,000 ไร่ สถาปนาขึ้นเมื่อ พ.ศ. 2497 โดยตั้งชื่อตามพระนามของสมเด็จพระราชินีนาถเอลิซาเบธที่ 2 แห่งสหราชอาณาจักร

เป็นอีกแห่งหนึ่งที่มีความหลากหลายของสัตว์ป่าจำนวนมาก
# L (เกมคณิตศาสตร์)
L เป็นเกมคณิตศาสตร์ชนิดหนึ่ง คิดค้นโดย Edward de Bono

เกม L ใช้เล่นระหว่างผู้เล่นสองฝ่าย โดยเล่นบนกระดานขนาด 4×4 ช่อง แต่ละฝ่ายมีหมากรูปตัว L ขนาด 3×2 ฝ่ายละ 1 ตัว และมีหมากขนาด 1×1 วางอยู่บนกระดาน 2 ตัว ผู้เล่นผลัดกันเลื่อนหมากของตนไปในตำแหน่งใดก็ได้ และสามารถเลือกที่จะเลื่อนหมาก 1×1 ได้ 1 ตัว ผู้ที่ไม่สามารถเลื่อนหมากต่อได้เป็นฝ่ายแพ้
# ปฏิบัติการโนบุตะ เปลี่ยนเธอให้สวยปิ๊ง
ปฏิบัติการโนบุตะ เปลี่ยนเธอให้สวยปิ๊ง  เป็นละครโทรทัศน์ญี่ปุ่นที่ผลิตและเผยแพร่ใน ค.ศ. 2005 ออกอากาศทางสถานีโทรทัศน์นิปปอนทีวี โดยมีเนื้อหาอิงจากหนังสือที่มีชื่อเดียวกันโดยเก็ง ชิไรวะ 

 เนื้อเรื่อง 
ชูจิ คิริตานิ (คาเมนาชิ คาซูยะ) เป็นนักเรียนชายที่เป็นที่รู้จักและเป็นเพื่อนกับทุกคนในโรงเรียน แต่คนเดียวที่เขารับไม่ได้คืออากิระ คูซาโนะ (โทโมฮิซะ ยามาชิตะ) ซึ่งสำหรับชูจิแล้วเป็นคนที่น่ารำคาญ ทำตัวตลก วันหนึ่ง มีนักเรียนหญิงย้ายเข้ามาโนบูโกะ โคตานิ (มากิ โฮริกิตะ) เธอเป็นคนไม่กล้าแสดงออก จึงทำให้ถูกกลุ่มนักเรียนห้องเดียวกันคอยกลั่นแกล้ง ชูจิและอากิระได้เข้ามาช่วย และคิดว่ามีทางเดียวที่จะทำให้โนบูโกะหลุดจากปัญหาการถูกแกล้งได้ นั่นคือ พวกเขาจะช่วยเปลี่ยนโนบูโกะให้เป็นคนดังของโรงเรียน โดยตั้งชื่อเล่นให้กับโนบูโกะว่า "โนบูตะ" และเรียกปฏิบัติการนี้ว่า "โนบูตะ โอะ โพรดิวส์" 

 นักแสดง 
 คาเมนาชิ คาซูยะ แสดงเป็น ชูจิ คิริตานิ
 โทโมฮิซะ ยามาชิตะ แสดงเป็น อากิระ คูซาโนะ
 มากิ โฮริกิตะ แสดงเป็น โนบูเกะ โคตานิ (โนบูตะ)
 เอริกะ โทดะ แสดงเป็น มาริโกะ อูเอฮาระ – สาวที่ชอบชูจิ
 อูกาจิ ทาsาชิ แสดงเป็น ซาโตรุ คิริตานิ – พ่อของชูจิ
 ยูโตะ นากาจิมะ แสดงเป็น โคจิ คิริตานิ – น้องชายของชูจิ
 รีวยะ วากาบะ แสดงเป็น มาโกโตะ อาโอกิ – เพื่อนร่วมชั้น 2-B

 รางวัล 
 ปี รางวัล หมวดหมู่ ผล ผู้รับรางวัล20069th Nikkan Sports Drama Grand Prix  นักแสดงชายดีเด่น    ยามาชิตะ โทโมฮิซะ 47th Television Drama Academy Awards ละครดีเด่น  ปฏิบัติการโนบุตะ เปลี่ยนเธอให้สวยปิ๊ง นักแสดงชายดีเด่น  คาเมนาชิ คาซูยะ นักแสดงหญิงเสริมดีเด่น  มากิ โฮริกิตะ ผู้กำกับดีเด่น  อิวาโมโตะ ฮิโตชิ นักเขีนบทดีเด่น  คิซาระ อิซูมิ  นักแต่งดนตรีดีเด่น  อิเกะ โยชิฮิโระ
# แฟนอาร์ต
แฟนอาร์ต  เป็นงานศิลปะที่เกี่ยวกับตัวละคร เครื่องแต่งกาย หรืออุปกรณ์จากการ์ตูนหรือภาพยนตร์เรื่องใดเรื่องหนึ่ง ที่ทำขึ้นโดยจิตรกรสมัครเล่น
# ชอมป์
ชอมป์ (Chomp) เป็นเกมคณิตศาสตร์ชนิดหนึ่ง แข่งขันระหว่างผู้เล่น 2 คน โดยใช้ตัวหมากวางเรียงกันเป็นรูปสี่เหลี่ยมผืนผ้า ผู้เล่นผลัดกันเลือกหมากตัวหนึ่ง และนำหมากตัวนั้นและหมากทุกตัวที่อยู่ทางใต้และด้านขวาของตัวนั้นออกจากเกม ผู้ที่นำหมากตัวสุดท้ายออกจากเกมเป็นฝ่ายแพ้

 ตัวอย่างเกม 
 ตำแหน่งเริ่มต้น   ผู้เล่น A   ผู้เล่น B   ผู้เล่น A   ผู้เล่น B900x900px

ผู้เล่น A ต้องนำหมากตัวสุดท้ายออกจากกระดาน จึงเป็นฝ่ายแพ้
# อิสลามาบาด
อิสลามาบัด (,) เป็นเมืองหลวงของประเทศปากีสถาน ตั้งอยู่ในเขตการปกครองเมืองหลวงอิสลามาบัด มีพื้นที่ 906 ตารางกิโลเมตร ประชากร 805,000 คน (พ.ศ. 2541) กรุงอิสลามาบัดสร้างขึ้นในคริสต์ทศวรรษ 1960 เพื่อเป็นเมืองหลวงของประเทศแทนนครการาจี อิสลามาบัดเป็นเมืองที่มีประชากรมากที่สุดในประเทศปากีสถานเป็นอันดับที่ 9 ส่วนมหานครอิสลามาบัด-รวัลปินดี (Islamabad-Rawalpindi) เป็นมหานครที่มีประชากรมากเป็นอันดับที่สี่ของประเทศด้วยประชากร 7.4 ล้านคน

อิสลามาบัดเป็นเมืองที่มีวางผังไว้ก่อน (planned city) ซึ่งเริ่มในทศวรรษ 1960 เพื่อเป็นเมืองหลวงแทนที่การาจี อิสลามาบัดเป็นเมืองที่มีมาตรฐานการดำรงชีพที่สูง มีความปลอดภัยสูง และเต็มไปด้วยพืชพรรณไม้ต่าง ๆ  อิสลามาบัดเป็นที่ตั้งขององค์กรทางการเมืองของประเทศปากีสถาน ส่วนรัฐบาลท้องถิ่นของเมืองคือองค์กรบริหารนครอิสลามาบัด (Islamabad Metropolitan Corporation) ซึ่งได้รับการสนับสนุนจาก Capital Development Authority (CDA)

อิสลามาบัดตั้งอยู่ใน ที่ราบสูงโพโธฮาร์ ทางตะวันออกเฉียงเหนือของประเทศปากีสถาน อยู่ระหว่างเขตรวัลปินดี (Rawalpindi District) อุทยานแห่งชาติเทือกเขามาร์กัลลา (Margalla Hills National Park) ทางเหนือ พื้นที่บริเวณนี้มีความสำคัญทางประวัติศาสตร์ เป็นจุดเชื่อมต่อระหว่างปัญจาบ และ แคว้นแคบาร์ปัคตูนควา โดยมี Margalla Pass เป็นเหมือนประตูเชื่อมต่อระหว่างสองพื้นที่นี้

แผนหลักการเมือง (city's master-plan) ออกแบบโดยสถาปนิกชาวกรีก Constantinos Apostolou Doxiadis ผู้แบ่งเมืองออกเป็นแปดเขตคือเขตบริหาร (administrative), เขตผู้แทนการทูต (diplomatic enclave), เขตที่อยู่อาศัย (residential areas), เขตการศึกษา (educational sectors), เขตอุตสาหกรรม (industrial sectors), เขตธุรกิจการค้า (commercial areas) และพื้นที่สีเขียวหรือชนบท (rural and green areas) อิสลามาบัดเป็นที่รู้จักดีในฐานะเมืองที่มีสวนสาธารณะและป่าอยู่มาก เช่น Margalla Hills National Park และ Shakarparian Park

ศัพทมูล
ชื่อเมืองอิสลามาบัด เกิดจากการรวมกันของสองคำคือ อิสลาม (Islam) และ อาบัด (abad) แปลว่าเมืองแห่งอิสลาม ("City of Islam") คำว่าอิสลาม (Islam) เป็นคำภาษาอูรดูหมายถึงศาสนาอิสลาม ส่วน อาบัด (-abad) เป็นคำต่อท้ายภาษาเปอร์เซียแปลว่าเมือง

 ภูมิอากาศ 

 ประชากร 
 ประชากรในอิสลามาบัด ค.ศ.  ประชากร  ตัวเมือง 1951 95,940  70% 1961 117,669  80% 1972 237,549  85% 1981 340,286  90% 1998 805,235  95% 2011 1,151,868 100% อ้างอิง:  

 เมืองพี่น้อง 
 ประเทศ  เขตการปกครอง  เมือง  ปี  อิตาลี  แคว้นเวเนโต  เวนิส  ค.ศ. 1960  จีน  ปักกิ่ง ปักกิ่ง  8 ตุลาคม ค.ศ. 1993^ Beijing International-Official website. "Sister cities" .  ตุรกี  จังหวัดอังการา  อังการา  ค.ศ. 1982^ Greater Municipality of Ankara. "Sister Cities Of Ankara" .  จอร์แดน  เลแวนต์  อัมมาน  19 มีนาคม ค.ศ. 1989Greater Amman Municipality-Official website. "Twin city agreements".  เกาหลีใต้  จังหวัดคย็องกี  โซล  7 พฤศจิกายน 2008Fazal Sher – Daily Times. "Islamabad, Seoul to be made sister cities"  สเปน  แคว้นมาดริด  มาดริด  5 มิถุนายน ค.ศ. 2010  อินโดนีเซีย  จาการ์ตา  จาการ์ตา  ค.ศ. 1984 เริ่มใหม่ในปี ค.ศ. 2010